લંડનમાં ચાલી રહેલી વિમ્બલડન ગ્રાન્ડ સ્લેમ ચેમ્પિયનશીપમાં અમદાવાદની આંતરરાષ્ટ્રીય ટેનિસ ખેલાડી ઝીલ દેસાઈ ગર્લ્સ જુનિયર ગર્લ્સ સિંગલ્સમાં ભાગ લેશે. અમદાવાદ રેેકેટ એકેડમી ખાતે ટ્રેનિંગ મેળવનારી ઝીલ દેસાઈની કારકિર્દી ચાલુ વર્ષે નવી ઊંચાઇએ પહોંચી છે. તેણે ઓસ્ટ્રેલિયન ઓપન ગર્લ્સ સિંગલ્સમાં ક્વાર્ટર ફાઇનલ સુધીની સફર ખેડી હતી, જે પછી તેણે ફ્રેન્ચ ઓપનમાં જુનિયર લેવલે ભાગ લીધો હતો અને હવે તે ઈંગ્લેન્ડ ક્લબ ખાતેની પ્રતિષ્ઠિત ગ્રાન્ડ સ્લેમમાં જુનિયર લેવલે રમશે.